b'\n_START_ARTICLE_\nLembelind\n_START_SECTION_\nKirjeldus\n_START_PARAGRAPH_\nLembelinnud on 13\xe2\x80\x9317 cm pikkused ning kaaluvad 40\xe2\x80\x9360 g. V\xc3\xb5rreldes teiste papagoilastega on nad \xc3\xbcpris v\xc3\xa4ikesed. Neid iseloomustab v\xc3\xa4ike saba ning kehaga v\xc3\xb5rreldes suhteliselt massiivne ja terav nokk. Metsikud lembelinnud on tavaliselt alakehast kaelani rohelised, \xc3\xbclakeha katavad s\xc3\xb5ltuvalt liigist mustad, kollased, rohelised, punased, oran\xc5\xbeid vms tooni suled. Serengeti lembelinnul, mustp\xc3\xb5sk-lembelinnul ja akaatsia-lembelinnul on silma \xc3\xbcmber silmatorkavam valge ring kui teistel liikidel. Kadaka-lembelinnud, hallpea-lembelinnud ja mask-lembelinnud on sooliselt dimorfsed.'